Jien ma nsegwix il- logħob tal- ballun . Minn dak li nisma u nara madwari , ndunajt li dan l- aħħar kien hemm xi logħob ta' xi kampjonat tal- football . La naf min lagħab lanqas min rebaħ . Jekk jien nistordi fis- suġġetti kollha , fil- football niġi l- ewwel bħala stordut . Meta kelli xi tmien snin kont ingemma' il calciatori , nixtri xi pakketti fil- ġimgħa u li nsib fih , inpartathom jew inwaħħalhom fuq l- album . Fit- triq meta kien hawn inqas karozzi , konna sikwit nagħtu dik id- daqqa ballun u meta sibna xi għalqa li kienet għadha ma nbnietx konna nhossuna qegħdin f' xi stadju kbir tal- football . Il- football kiber magħna bħala t- tieni religjoni . Konna nilghabuh fil- btieħi tal- mużew , fl- iskola u kull fejn konna nsibu wesgħa vojta . Minghajr daqtejn sieq ma konniex ngħaddu . B' xorti tajba kbirt u bridt minn din il- fissazzjoni u intfajt niffissa fuq ħwejjeġ oħra . Iktar ma beda jgħaddi z- żmien iktar bdejn nirrealizza kemm hu mifrux u profondit fir- ruħ tal- Maltin dan l- isport . L- uniċi nies li kienu immuni għalih u li kont nammirhom għas- sens komun u għall- intelliġenza tagħhom , kienu in- nisa . Il- bqija kulħadd jitbellah u jiffidilja wara biċċa ġilda . Illum qed nara dik li suppost kellha tkun l- emanċipazzjoni tal- mara saret iktar l- emulazzjoni tar- raġel . Kelli tamiet kbar lin- nisa mhux biss ma jiffissawx fuq il- ballun talli bl- assersjoni tagħhom u bis- sens ta' bilanċ tagħhom sahanditra jissensibilizzaw lir- rġiel , forsi lejn sport inqas dominat mill- maskulinta' sfrenata u mill- kompetizzjoni skarnata . Gharrali bl- ikrah għax illum ma' kull gow , Guditta toħroġ twerżaq fil- gallarija ixxejjer il- maktur tal- Union Jack minflok iżomm f' idha ras Olifern . Qabel ma nkun ikkundannat bħala midgħi , għadu u terrorista tal- football , aħjar niġi għal punt . Din il- logħba , kif zviluppawha l- inglizi kienet waħda ġusta u nadifa , illum kif ġiet trasformata mid- dinja , inbidlet f' pesta soċjali . Il- fatt li hi daqshekk logħba popolari tagħti lok għall- korruzzjoni . L- ideal sportiv spiċċa u daħlet l- idea estrema tar- rebħ qabel is- sens sportiv . Ghiduli pessimista imma jien persważ li defsu denbhom il- ħnieżer li jaraw kollox liri u għamlu kapital mil- fanatizmu ta' nies li mohhom u l- ġilda tal- ballun xorta . Hawn Malta speċjalment il- fanatizmu jbejjet f' kull qurriegha nieqsa mill- moderazzjoni u b' hekk għandha sitwazzjoni fejn kull wesgħa vojta li għandna , irridu nagħmluha grawn . Kull roqgħa watja irridu nagħmluha rawwemija għal dan l- isport . . U d- dixxiplini l- oħra jitqabdu biex ikomplu jeżistu . It- termnologija tal- football daħlet fl- oqsma tan- negozju , l- amministrazzjoni u l- politika . Termni bħal team work , tackle , goal , il- karta l- ħamra , foul , u elf allegorija bbażata fuq il- logħba tal- football . Tghiduli ma fiha xejn ħażin din . . . imma biex taraw ' il fejn hu ngranat il- moħħ . Insemmi l- Belt Valletta bħala eżempju wieħed ta' fissazzjoni , fejn il- football hu fundamentali għall- hajja tal- beltin u filwaqt li jistinkaw biex irawmu t- tfal għall- ballun qed jitraskuraw sport sabiħ marbut ma' din il- belt li hu l- qdif u r- regatta . Osservazzjonijiet umli tiegħi dawn imma jien nemmen li ftit inqas football jagħti spazju għal iktar varjeta . ja midgħi , għadu u terrorista tal- football ! . . . hehe . . . . jien jogħġobni ħafna l- futbol ( kulħadd jafni bħala rossonero akkanit , ie milanist mhux hamruniz ) pero` naqbel ħafna ma' li għidt rigward li jiġi ttraskurat sport ieħor minħabba l- futbol . . . it- tim malti għandu l- istess privilegi tal- eurovision - ħafna flus għaz- żobb , biex imorru barra u jaqgħu għan- nejk ma' kulħadd . . . ħafna minn dan nattribwieh għal għażż u nuqqas ta' serjeta` u dedikazzjoni minn naħa ta' l- amministrazzjoni u tal- plejers ( kemm -il darba tisma' li xi ħadd mar training camp barra u ġie lura qabel il- waqt għax għejja ; jew ikun hawn stilla bħal bojinov u jħalluh itir 'l hemm ; jew ma jmorrux għat- training għax għandhom it- tberik ) . . . rigward in- nisa - il- futbol tan- nisa qed jaqbad mhux ħażin f' malta pero` l- mfa tidher li ma tantx jimpurtaha minn dan . . . intefqu xi miljun lira biex jinbnew il- grounds ġodda f' ta' qali biex imbagħad il- league tan- nisa baqa` jintalaghab fuq iz- żrar . . . Ma kontx nafx li n- nisa huma daqshekk ħorox . Nahseb li il- football dawlwaqt nagħmluh l- isport nazzjonali Malti